kardosdrur/scandi-wiki huggingface dataset:
Vincent Gédéon Henry de Cheusses

Vincent Gidéon Henry, marquis de Cheusses (ca. 1664 i La Rochelle – 3. november 1754 i Celle) var en fransk adelsmand og dansk officer.

Han var søn af Jacques Henry seigneur de Cheusses, de la Jarrie osv., gift med Renée de Lauzéré. familien Henry de Cheusses hørte til den kreds af adelige huguenotter, som under Christian V søgte tilflugt i Danmark. En slægtning og trosfælle af familien, markis Frédéric-Henri de Suzannet de La Forest, oprettede 1683 et rytterregiment i dansk tjeneste, og ved dette fik den 18-årige Henry de Cheusses bestalling som ritmester. Allerede 1685 opløstes regimentet; de Cheusses blev først «Fører» ved Drabantgarden og endnu samme år kammerjunker hos dronning Charlotte Amalie, de reformertes beskytterinde, hvis yndest han vandt i høj grad. 1689 blev han oberstløjtnant og gjorde 1690-92 tjeneste som sådan ved Jens Maltesen Sehesteds danske rytterregiment i Irland. Ved auxiliærtroppernes hjemmarch fra Flandern 1698 benyttedes han, der fik obersts karakter, som underhandler med de regeringer, hvis territorium måtte passeres. Frederik IV, der delte sin moders forkærlighed for de Cheusses, ansatte ham kort efter sin tronbestigelse som virkelig oberstløjtnant ved Livgarden til Hest, og han spillede nu en vis rolle ved hoffet. 1706 blev han brigader, og da kongen efter Niels Krabbes død 1708 erklærede sig selv for oberst over Hestgarden, fik de Cheusses den faktiske kommando. Allerede året efter afgik han dog som generalmajor og chef for 3. jyske rytterregiment til auxiliærkorpset i Flandern, hvor han bl.a. havde selvstændig kommando ved belejringen af Mons. 1711 blev han generalløjtnant, 1712 Ridder af Dannebrog.

Den høje stjerne, han havde haft hos kongen, var dog nu dalet, og da hans regiment var et af dem, der i foråret 1713 kaldtes hjem, fik han ordre til at stille sig under befaling af en tidligere
undermand, Frantz Joachim von Dewitz, og krænket herover tog de Cheusses sin afsked og har næppe senere haft fast ophold i Danmark.

Omtrent 1700 havde han ægtet Henriette Lucrèce van Aerssen van Sommelsdijk, datter af af oberst, guvernør i Surinam Cornelis van Aerssen van Sommelsdijck (1637-1688) og Margaretha du Puy Marquise de St. André Montbrun. Hans ældste søn var Frédéric de Cheusses, to andre blev guvernører i Hollandsk Guyana, den yngste var hannoveransk oberst; hos denne døde faderen i Celle 3. november 1754 i sit 90. år.

Kilder 
 H.W. Harbou, "Henry de Cheuses", i: C.F. Bricka (red.), Dansk Biografisk Lexikon, København: Gyldendal 1887-1905.

Markiser fra Frankrig
Generalløjtnanter fra Danmark
Danskere i 1600-tallet
Danskere i 1700-tallet
Riddere af Dannebrog (1671-1808)
Personer i Dansk Biografisk Leksikon
Kavaleriofficerer fra Danmark
Huguenotter
Bredo von Munthe af Morgenstierne

Bredo von Munthe af Morgenstierne, født Munthe (23. september 1701 i Froen Præstegård, Gudbrandsdalen – 13. januar 1757 på Bækkeskov) var en dansk-norsk kollegieembedsmand og godsejer.

Karriere 
Bredo Munthe var søn af provst Otto Munthe, præst i Froen i Gudbrandsdalen, deponerede fra Christiania Skole 1718, blev cand.theol. 1720 og søgte derefter juridisk uddannelse. Han blev 1728 prokurator ved Højesteret, 1735 kammeradvokat, 1737 kancelliråd, 1747 assessor (dommer) i Højesteret og virkelig justitsråd, var 1747-49 og 1753-57 kommitteret i Økonomi- og Kommercekollegiet og købte 1741, til dels for arvede midler, Bækkeskov Gods i Præstø Amt. Han ejede også et stykke tid gården Petersborg i Høsterkøb, hvor han anlagde en plantage af morbærtræer. Han solgte den igen 1752.

1755 blev han optaget i adelstanden med navnet von Munthe af Morgenstierne og døde 1757. Han ægtede 25. maj 1730 Anna Dorothea Smith (10. september 1714 – 18. december 1777), datter af generalfiskal Troels Smith.

Vurdering 
Bredo von Munthe af Morgenstierne er med urette blevet rost for den dygtighed, hvormed han fremmede den i 1737 begyndte, senere standsede revision af Christian V's lovbøger, der vist overdroges ham efter eget ønske; han arbejdede herpå fra 1747 til sin død efter udførlige instrukser, først alene, fra 1756 som medlem af en kommission, men da Kofod Ancher 1759 skulle levere en oversigt over det udrettede, var udbyttet kun ringe: Munthe havde indsamlet parallelhenvisninger til lovbogsartikler og henvisninger til nyere love, der nu ingen værdi havde; ekstrakterne af Højesterets dombøger var "choiserte med maadeligt Jugement". Munthes bedste arbejde var en indsamling af henvisninger til lovbøgernes kilder; derimod havde han ikke tilvejebragt det mindste af de i hans instruks forlangte codices af lovbøgerne med indførte mangler og rettede fejl. Det hidtil indsamlede materiale til revisionen af lovbøgerne betegnede Kofod Ancher som en "rudis et indigesta moles", og de bevarede håndskrifter viser, at denne dom over dem som helhed ikke er for streng.

Munthe af Morgenstierne var en aktiv frimurer og var skatmester for logen Zorobabel.

Han er begravet på Everdrup Kirkegård. Der findes et portrætmaleri af Andreas Brünniche i familieeje.

Kilder 
 V.A. Secher, "Bredo von Munthe af Morgenstierne", i: C.F. Bricka (red.), Dansk Biografisk Lexikon, København: Gyldendal 1887-1905.
 Munthe, Familien Munthe, s. 370 f.
 Henrik Stampe, Erklæringer, bind I, s. 528 ff.
 Meddelelser fra Geheime Arkivet, 1883-85, s. 215 ff.

Eksterne henvisninger 
 

Danskere i 1700-tallet
Godsejere fra Danmark
Embedsmænd fra Danmark
Prokuratorer fra Danmark
Frimurere fra Danmark
Højesteretsdommere fra Danmark
Bredo
Otto von Munthe af Morgenstierne

Otto von Munthe af Morgenstierne er det anvendte navn om flere personer:

 Otto von Munthe af Morgenstierne (officer) (1792-1848) – dansk officer (fulde navn: Otto Ludvig M. af M.)
 Otto von Munthe af Morgenstierne (historiker) (1871-1945) – dansk personalhistoriker (fulde navn: Bredo Otto Anton M. af M.)
Nicolás Burdisso

Nicolás Andrés Burdisso (født 12. april 1981 i Altos de Chipión, Argentina) er en argentinsk fodboldspiller, der spiller som central forsvar eller højre back i den italienske Serie A-klub Torino. Han har spillet for klubben siden 2017. Tidligere har han spillet for Boca Juniors i sit hjemland, samt Inter, AS Roma og Genoa i Italien.

Burdisso vandt med Boca Juniors to argentinske mesterskaber, tre Copa Libertadores-titler og to gange Intercontinental Cup. Med Inter blev han hele fire gange italiensk mester, to gange Coppa Italia-vinder og fire gange Supercoppa Italia-vinder.

Burdissos lillebror, Guillermo Burdisso er også professionel fodboldspiller, og de to har været klubkammerater i AS Roma.

Landshold 
Burdisso nåede i sin tid som landsholdsspiller at spille 49 kampe og score to mål for Argentinas landshold, som han debuterede for i 2003. Han var året efter en del af den argentinske trup der vandt guld ved OL i Athen. Siden da har han også deltaget i VM i 2006, Copa América 2007 og VM i 2010.

Titler 
Primera División de Argentina
 2000 (Apertura) og 2003 (Apertura) med Boca Juniors

Copa Libertadores
 2000, 2001 og 2003 med Boca Juniors

Intercontinental Cup
 2000 og 2003 med Boca Juniors

Serie A
 2006, 2007, 2008 og 2009 med Inter

Coppa Italia
 2005 og 2006 med Inter

Supercoppa Italia
 2005, 2006, 2008 og 2010 med Inter

U-20 VM i fodbold
 2001 med Argentina U-20

OL
 2004''' med Argentina

Eksterne henvisninger 

 Footballdatabase.eu spillerinfo
 Weltfussball.de spillerinfo
 

Fodboldspillere fra Argentina
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Boca Juniors
Fodboldspillere fra FC Internazionale Milano
Fodboldspillere fra AS Roma
Fodboldspillere fra Genoa C.F.C.
Fodboldspillere fra Torino FC
Bredo Henrik von Munthe af Morgenstierne

Bredo Henrik von Munthe af Morgenstierne er navnet på flere personer:

 Bredo Henrik von Munthe af Morgenstierne (advokat) (1774-1835) – norsk jurist og advokat
 Bredo Henrik von Munthe af Morgenstierne (professor) (1851-1930) – norsk jurist, professor, dr.jur. og rektor
Wilhelm Herman Ludvig von Munthe af Morgenstierne

Wilhelm Herman Ludvig von Munthe af Morgenstierne er navnet på flere personer:

 Wilhelm Herman Ludvig von Munthe af Morgenstierne (amtmand) (1814-1888) – en norsk jurist, dommer og amtmand
 Wilhelm Herman Ludvig von Munthe af Morgenstierne (officer) (1855-1938) – en norsk officer
Willem Maris

Willem Maris (født 18. februar 1884 i Haag, død 10. oktober 1910 sammesteds) er en hollandsk maler.

Willem Maris var bror til Jacob Maris og Matthijs Maris og elev af disse og en dygtig dyre-, marine- og landskabsmaler, der især skildrede Hollands frodige Marskegne. På den internationale Kunstudstilling i København 1897 sås hans Ved en Flod. Mesdag-Samlingen i Haag er rig på værker af brødrene Maris. Prøver på deres kunst sås på den hollandske udstilling i København 1922.

Litteratur 
 David Croal Thomson, The brothers Maris (James--Matthew--William) / redigeret af Charles Holme, Studio (London, England : 1893)

Kilde 
 633 (Salmonsens konversationsleksikon / Anden Udgave / Bind XVI: Ludolf—Miel)

Malere fra Nederlandene
Clemente Rodríguez

Clemente Juan Rodríguez (født 31. juli 1981 i Buenos Aires, Argentina) er en argentinsk fodboldspiller, der spiller som back eller alternativt kantspiller. Han spiller for Colón, hvor han kom til fra Boca Juniors, som han har spillet for i tre omgange. Han har desuden repræsenteret Estudiantes de La Plata, russiske Spartak Moskva og spanske RCD Espanyol.

Med Boca Juniors har Rodríguez vundet 2 argentinske mesterskaber, tre Copa Libertadores og én Intercontinental Cup.

Landshold 
Rodríguez står (pr. november 2010) noteret for 13 kampe og én scoring for Argentinas landshold, som han debuterede for i 2003. Han var året efter en del af den argentinske trup, der vandt guld ved OL i Athen. Han har også deltaget ved Copa América 2004 og VM i 2010.

Titler 
Primera División de Argentina
 2000 (Apertura) og 2003 (Apertura) med Boca Juniors

Copa Libertadores
 2001, 2003 og 2007 med Boca Juniors

Intercontinental Cup
 2003 med Boca Juniors

OL
 2004 med Argentina

Eksterne henvisninger 

 Footballdatabase.eu spillerinfo
 National-Football-Teams.com spillerinfo

Fodboldspillere fra Argentina
Deltagere ved verdensmesterskabet i fodbold 2010
Fodboldspillere fra Boca Juniors
Fodboldspillere fra FC Spartak Moskva
Fodboldspillere fra RCD Espanyol
Fodboldspillere fra Estudiantes de La Plata
Fodboldspillere fra São Paulo FC
Personer fra Buenos Aires
Marinemaleri

Marinemaleri eller sømaleri er en malerigenre, hvis motiv er havet, ofte med skibe, og betegnelsen anvendes også for de enkelte malerier i genren.

Marinemaleriet har udskilt sig som selvstændigt fag fra landskabskunsten. Efter sagens natur er der en så lempelig overgang mellem disse to fag (som fx også mellem landskabs- og kvægstykket), at en direkte afgrænsning altid vil blive tilfældig og vilkårlig.

Selv om der spredtvis og andetsteds (Claude Lorrains marinebilleder fra Rhinen, Diego Velázquez) kan påvises tilløb til et sømaleri, så siges genren normalt at stamme fra 1600-tallet. Mens Salvator Rosa, i fortsættelse af det heroiske landskab, giver elementernes rasen, de frådende søer mellem vildt forrevne klipper, blev kunsten i Holland sømaleriets egentlige skaber. Vandets element måtte nu engang spille en stor rolle i dette lands på en gang kommercielt og malerisk anlagte befolkning. En af dets første dyrkere er Hendrick Cornelius Vroom; Abraham Willaerts (der dyrker enkeltheden: skibene, fiskerne, vandfladen etc.) og Jan Porcellis viser betydelige fremskridt. Simon de Vlieger, Jan van de Cappelle og Willem van de Velde den yngre betegner højdepunktet ved den fine gennemførelse af lufttonerne og den skønne maleriske helhed.

Andre kendte sømalere fra Hollander brødrene Bonaventura Peeters, Jan Peeters I og Gillis Peeters deres søster, Catharina Peeters, var også marinemaler, Ludolf Bakhuizen, Hendrick Dubbels, Abraham Storck, Jan Porcellis og Reinier Nooms (Zeeman) med videre. Fra Italien kan anføres Giuseppe Canales og Bernardo Bellottos venetianske prospekter; I 1700-tallet blev Frankrig dog den førende nation for marinemalerier, bl.a. med Claude Joseph Vernets havnestykker med de stærke effekter. I 1800-tallet fandt sømaleriet mange dygtige dyrkere i Frankrig, især fra den romantiske skole: Jean Antoine Théodore de Gudin, Eugène Isabey, Camille Roqueplan, Félix Ziem (havneprospekter), fra nyere tid bl.a. Claude Monet (Belle-Isle-serien); ligeledes hører marinerne til ny-impressionisterne Georges Seurats og Paul Signacs bedste ydelser.

I England har J.M.W. Turner virket banebrydende; andre anerkendte sømalere var bl.a. Augustus Wall Callcott og Clarkson Frederick Stanfield, senere Henry Moore, hollænderne var i 1800-tallet forblevet tro mod de gamle traditioner, og landets marinemalere fra denne periode tæller bl.a. Johannes Christiaan Schotel, Johannes Hermanus Barend Koekkoek, Hendrik Willem Mesdag, Carel Nicolaas Storm van 's-Gravesande og Willem Maris.

I Tyskland kan blandt ældre malere nævnes Caspar David Friedrich, Carl Becker, endvidere Andreas Achenbach, Eduard Hildebrandt, Oscar Eschke, Richard Eschke, Hans von Petersen, Hans von Bartels, Hans Bohrdt og Carl Saltzmann.

I Danmark bør C.W. Eckersberg, Anton Melbye, C.F. Sørensen nævnes og fra de andre skandinaviske lande Hans Gude, Marcus Larson, Karl Nordström, Axel Sjøberg.

Se også 
 Skibsportræt
 Arkitekturmaleri
 Blomstermaleri
 Dyremaleri
 Genremaleri
 Historiemaleri
 Landskabsmaleri
 Portrætmaleri
 Slagmaleri
 Stilleben
 Vedutmaleri
 Maleriets historie

Kilder

Eksterne henvisninger 

Maleri
Dansk Demografisk Database

Dansk Demografisk Database (også kaldet DDD) er en online database, der stilles til rådighed af Dansk Data Arkiv, der er en del af Statens Arkiver. 

Databasen anvendes især indenfor slægtsforskning, og  kan man søge efter personer i historiske kilder som f.eks. folketællinger og politiets udvandringsprotokoller. Kilderne er indtastet af både frivillige og professionelle og der tilføjes hele tiden flere data.

Eksterne henvisninger 
Dansk Demografisk Database
Statens Arkiver

Hjælpemidler ved slægtsforskning
Demografisk Database
Ricardo Giusti

Ricardo Omar Giusti (født 11. december 1956 i Arroyo Seco, Argentina) er en tidligere argentinsk fodboldspiller, der som defensiv midtbanespiller på Argentinas landshold var med til at vinde guld ved VM i 1986 i Mexico. Han spillede samtlige kampe i turneringen for argentinerne. Han deltog også ved VM i 1990 samt ved Copa América 1983, 1987 og 1989. I alt nåede han 53 landskampe

På klubplan optrådte Giusti elleve sæsoner hos Independiente, med hvem han vandt to argentinske mesterskaber samt Copa Libertadores og Intercontinental Cup. Han var desuden tilknyttet Vélez Sarsfield, Argentinos Juniors og Unión de Santa Fe.

Titler 
Primera División de Argentina
 1983 (Metropolitano) og 1989 med Independiente

Copa Libertadores
 1984 med Independiente

Intercontinental Cup
 1984 med Independiente

VM
 1986 med Argentina

Eksterne henvisninger 
 Footballdatabase.eu spillerinfo
 National-Football-Teams.com spillerinfo

Fodboldspillere fra Argentina
Fodboldspillere fra Newell's Old Boys
Fodboldspillere fra Argentinos Juniors
Fodboldspillere fra Independiente
Verdensmestre i fodbold
Deltagere ved verdensmesterskabet i fodbold 1986
Deltagere ved verdensmesterskabet i fodbold 1990
Rigsarkivet, Odense

Rigsarkivet, Odense, indtil 1. oktober 2014 Landsarkivet for Fyn er en af fem lokalafdelinger under Rigsarkivet (tidligere kaldet Statens Arkiver). Arkivets adresse er Jernbanegade 36 i Odense.

Oprettelse 

Rigsarkivet, Odense ligger i Odense Slots køkkenhave, og arkivet i de ældste arkivbygninger åbnede den 1. november 1893. 

Det var resultatet af Danmarks første arkivlov, der blev vedtaget den 30. marts 1889 af Rigsdagen, og som følge af den skulle der oprettes tre landsarkiver i provinsen. Landsarkiverne i Viborg, Odense og København blev oprettet som underafdelinger af Rigsarkivet. Landsarkivet i Åbenrå kom til i 1931.

Arkivets bygninger 

De ældste arkivbygninger fra 1893 er tegnet af arkitekt Martin Borch, og de indeholder magasiner, der kan rumme ca. 2000 hyldekilometer dokumenter, og en læsesal. 

I 1993 blev der sat gang i et længe tiltrængt nybyggeri. Et stort fjernmagasin i Islandsgade var taget i brug, og 1. marts 1995 kunne en pendantbygning til det gamle magasin i Jernbanegade indvies.

Samlinger 

Rigsarkivet i Odense indsamler og opbevarer primært arkivalier fra lokale statslige myndigheder (fx politi, domstole og kirkelige myndigheder) i det fynske område, men samlingerne rummer også afleveringer fra andre fra de fynske godser og fra private personer.

Eksterne henvisninger 
 Rigsarkivets læsesal i Odense
 Rigsarkivets website

Noter 

Danmarks arkiver og arkivalier
Odense
Fredede bygninger, konstruktioner og anlæg i Odense Kommune
Etableret i 1893
Julio Olarticoechea

Julio Jorge Olarticoechea (født 18. oktober 1958 i Saladillo, Argentina) er en tidligere argentinsk fodboldspiller, der som forsvarsspiller på Argentinas landshold var med til at vinde guld ved VM i 1986 i Mexico. Han spillede samtlige kampe i turneringen for argentinerne. Han deltog også ved VM i 1982, ved VM i 1990, hvor argentinerne sluttede på andenpladsen, samt ved Copa América i 1983 og 1987. I alt nåede han at spille 32 kampe for landsholdet.

På klubplan var Olarticoechea primært tilknyttet Racing Club og River Plate, men havde også ophold hos Boca Juniors, Argentinos Juniors og Deportivo Mandiyu, samt for franske FC Nantes.

Titler 
Primera División de Argentina
 1981 (Nacional) med River Plate

VM
 1986 med Argentina

Eksterne henvisninger 
 Footballdatabase.eu spillerinfo
 National-Football-Teams.com spillerinfo

Fodboldspillere fra Argentina
Fodboldspillere fra Argentinos Juniors
Fodboldspillere fra Racing Club de Avellaneda
Fodboldspillere fra Club Atlético River Plate
Fodboldspillere fra FC Nantes
Verdensmestre i fodbold
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Deltagere ved verdensmesterskabet i fodbold 1990
Ricardo Bochini

Ricardo Enrique Bochini (født 25. januar 1954 i Zárate, Argentina) er en tidligere argentinsk fodboldspiller, der som midtbanespiller på Argentinas landshold var med til at vinde guld ved VM i 1986 i Mexico. Han var dog kun på banen i semifinalekampen mod Belgien. Han deltog også ved Copa América 1979.

På klubplan tilbragte Bochini hele sin aktive karriere, fra 1971 til 1991, hos Independiente, med hvem han fire gange vandt det argentinske mesterskab, fire gange Copa Libertadores, to gange Intercontinental Cup og to gange Copa Interamericana.

Titler 
Primera División de Argentina
 1977 (Nacional), 1978 (Metropolitano), 1983 (Metropolitano) og 1989 med Independiente

Copa Libertadores
 1973, 1974, 1975 og 1984 med Independiente

Intercontinental Cup
 1973 og 1984 med Independiente

Copa Interamericana
 1974 og 1976 med Independiente

VM
 1986 med Argentina

Eksterne henvisninger 

 

Fodboldspillere fra Argentina
Fodboldspillere fra Independiente
Verdensmestre i fodbold
Pernille Stokholm Bøg

Pernille Stokholm Bøg (født 1975) er uddannet cand.mag. i dansk og teatervidenskab. Hun er teateranmelder og har siden 2008 været medlem af Reumert-juryen, som uddeler Årets Reumert. Siden 2010 har hun været kommunikationschef i PwC.

Pernille Stokholm Bøg har gennem årene fungeret som teaterskribent og -anmelder ved en række danske medier og dagblade bl.a. Teater1, Urban og senest ved Politiken siden 2010. Hun var ligeledes tilknyttet som konsulent ved Teaterudvalgets rapport om fremtidens teater, 2010.

Pernille Stokholm Bøgs kandidatafhandling: Drama på Drengen – en undersøgelse af en dramaturgisk læsestrategi eksemplificeret ved Erling Jepsens dramatiske forfatterskab er udgivet efter opfordring fra Københavns Universitet og optaget i antologien Klangbund for Drama.

Teaterkritikere fra Danmark
Erhvervskvinder
Erhvervsfolk fra Danmark
Journalister ved Politiken
Mesterholdenes Europa Cup i håndbold 1981-82 (kvinder)

Mesterholdenes Europa Cup i håndbold 1981-82 for kvinder var den 22. udgave af Mesterholdenes Europa Cup i håndbold for kvinder. Turneringen havde deltagelse af 21 hold, som var blevet nationale mestre sæsonen forinden. Den blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af Vasas SC fra Ungarn, som i finalen over to kampe besejrede de forsvarende mestre RK Radnički fra Jugoslavien med 48-41. Det var første gang i turneringens historie, at et ungarsk hold vandt titlen, mens RK Radnički for anden sæson i træk måtte se sig besejret i finalen.

Danmarks repræsentant i turneringen var de danske mestre fra Frederiksberg IF, som blev slået ud i kvartfinalen, hvor holdet over to kampe tabte med 40-46 til de senere finalister RK Radnički fra Jugoslavien.

Resultater

1/16-finaler

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1982

Noter 

1981-82 (kvinder)
Håndbold i 1981
Håndbold i 1982
Kvindehåndbold
Hechi

Hechi (kinesisk skrift: 河池; pinyin: Héchí) er et bypræfektur i den nordvestlige del af den autonome region Guangxi i Folkerepublikken Kina. Det har et areal på 	33.494 km², og en befolkning på 3.970.000 mennesker, med en tæthed på 
119 indb./km² (2007).

Administrative enheder 
Bypræfekturet Hechi har jurisdiksjtion over et distrikt (区 qū), et byamt (市 shì), 4 amter (县 xiàn) og 5 autonome amter (自治县 zìzhìxiàn).

Trafik 
Kinas rigsvej 323 løber gennem området. Den begynder i Ruijin i provinsen Jiangxi og fører gennem Guangdong og Guangxi og ender i Lincang i Yunnan, på grænsen til Burma.

Eksterne henvisninger 
 Officiel webside 

Bypræfekturer i Guangxi
Liuzhou

Liuzhou (kinesisk skrift: 柳州; pinyin: Liǔzhōu) er en kinesisk by på præfekturniveau i den autonome region Guangxi i Kina ved floden Liǔ Jiāng. Den har et areal på 18.667,44 km2 og en befolkning på 3.624.955 mennesker (2007).

Liuzhou ligger centralt i Guangxi og er dermed et knudepunkt for trafik og økonomi. Erhverv er jernværker og anden metalindustri, maskinbygning og bilindustri. I landbrugsområdene dominerer sukkerrør.

Administrative enheder 
Bypræfekturet Liuzhou har jurisdiktion over 4 distrikter (区 qū), 4 amter (县 xiàn) og 2 autonome amter (自治县 zìzhìxiàn).

Trafik 
Kinas rigsvej 209 løber gennem området. Den begynder i Hohhot i Indre Mongoliet, krydser gennem provinserne Shanxi, Henan, Hubei, Hunan og ender i havnebyen Beihai i Guangxi.

Kinas rigsvej 322 passerer gennem området. Den fører fra Hengyang i provinsen Hunan, via Guilin og Nanning i Guangxi og frem til grænsen til Vietnam ved Venskabsporten.

Kinas rigsvej 323 løber gennem området. Den begynder i Ruijin i provinsen Jiangxi og fører gennem Guangdong og Gangxi og ender i Lincang i Yunnan, på grænsen til Burma.

Bypræfekturer i Guangxi
Hans Heister

Hans Malte Hillebert Heister (født 17. januar 1902, død 24. juni 1984 i Hellerup) var en dansk modstandsmand under Danmarks besættelse, civilingeniør og medlem af Dansk Samling. Heister var leder af Gentofte-afsnittet og med i regionsledelsen.

Hans Heister erstattede Egil Barfod, der efter opfordring af Flemming B. Muus skulle reorganisere modstandsgruppen Holger Danske, men blev arresteret natten til 6. december 1944.
Hans Heister blev selv arresteret kort efter, den 5. februar 1945.

Han slap dog levende fra fangenskabet og udgav efter krigen Modstandsbevægelsen Afsnit II (særtryk af ''Gentofte Kommune under Besættelsen, 1947).

Han var far til tre døtre: viceskoleinspektør Signe Heister, lektor Anne Heister og komponist og skuespiller Bodil Heister.

Eksterne henvisninger 
 

Ingeniører fra Danmark
Modstandsfolk fra Dansk Samling